cyanic-selkie/wikianc huggingface dataset:
Differensiaalrekening
Die vereiste ter voorbeeld
Aangesien die volgende afwisselend uit klein en groot waardes bestaan, moet in hierdie gebied 'n hoogtepunt en 'n laagtepunt lê. Volgens Fermat se stelling het die Kurwe by hierdie punte 'n horisontale raaklyn, dus kom slegs die bo vasgestelde punte ter sprake: Dus is (1\mid 4/3) 'n hoogtepunt en (3\mid 0) 'n laagtepunt.
Differensiaalvergelykings
'n Verdere belangrike toepassing van die differensiaalrekening word aangetref in die wiskundige modellering van fisiese prosesse. Groei, beweging of kragte het alles met afgeleide waardes te doen. Hulle formele beskrywings moet dus ook differensiale bevat. Tipies lei hierdie beskrywings tot vergelykings, waarin afgeleides van 'n onbekende funksie voorkom, d.w.s. differensiaalvergelykings.
Byvoorbeeld koppel die Newtonse bewegingswet die versnelling \vec{a} van 'n liggaam met sy massa m en die daaropwerkende krag \vec{F}. Die fundamentele probleem van Meganika is dus om, gegewe 'n sekere versnelling, die ligging (oordsfunksie) van 'n liggaam (terugwerkend) te bepaal. Hierdie taak, 'n omkering van die dubbelafgeleide, het die wiskundige voorkoms van 'n differensiaalvergelyking van die tweede orde. Die wiskundige moeilikheid van hierdie probleem berus daarop dat die ligging, spoed en snelheid vektore is, wat in die algemeen nie in dieselfde rigting wys nie en dat die krag van sowel die tyd t as van die ligging \vec{s} kan afhang.
Voorbeeld vir die toegepaste differensiaalrekening
In die mikroekonomie word byvoorbeeld verskeie tipes produksiefunksies geanaliseer, om daaruit bevindinge vir makroekonomiese verhoudings te bepaal. Hier is veral die tipiese gedrag van 'n produksiefunksie van belang: Hoe reageer die onafhanklike veranderlike, die uitset y (m.a.w. die geproduseerde hoeveelheid van 'n item), wanneer die invoer x (die produksiefaktor, byvoorbeeld arbeid of kapitaal) om 'n (infinitesimaal-) klein eenheid verhoog word?
'n Basiese tipe van 'n produksiefunksie is iets soos die neoklassieke produksiefunksie. Hierdie funksie illustreer hoe die uitset by elke addisionele invoer styg, maar dat die groeikoers daal. Daar is byvoorbeeld vir 'n bedryf die volgende produksiefunksie van toepassing. Die eerste afgeleide van hierdie funksie kan van die Kettingreël afgelei word Aangesien die wortel van die eerste afgeleide slegs positief kan wees, sien mens dat die bedrag by elke addisionele invoer sal styg. Die tweede afgeleide gee Hierdie funksie word vir alle invoere negatief, wat wys dat die groeikoers (d.w.s. die spoed van verandering in groei of aanwassing) vir alle invoere negatief is. Mens kon dus sê dat by stygende invoer die uitsette onderproporsioneel styg. Die relatiewe verandering van die uitset in verhouding tot 'n relatiewe verandering in die invoer word hier deur die elastisiteit weergegee.
Komplekse differensieerbaarheid
Tot dusver is nog slegs van reële funksies gepraat. Vir die differensieerbaarheid van funksies met komplekse argumente word eenvoudig die definisie met die linearisering gebruik. Hier is die vereiste baie meer beperkend as met reële getalle: So is byvoorbeeld die bedragsfunksie nêrens kompleks differensieerbaar nie. Gelyktydig is elke, in 'n omgewing eenmaal kompleks-differensieerbare funksie, outomaties 'n arbitrêre hoeveelheid verder differensieerbaar. Daar bestaan dus hoër afgeleide funksies.
Afgeleides van meerdimensionale funksies
Alle vorige berekeninge was van funksies met 'n enkele veranderlike, d.w.s. met een reële of komplekse getal as argument. Funksies wat vektore na vektore, of vektore na getalle transformeer, kan soortgelyk ook afgeleide funksies hê. In hierdie geval is die afgeleide die lineêre afbeelding wat die funksie plaaslik die beste benader (indien so afbeelding bestaan).
Parsiële afgeleides
Ons beskou 'n funksie, wat die transformasie bewerkstellig. Een voorbeeld is die temperatuurfunksie: Afhanklik van die ligging, word die temperatuur in 'n kamer gemeet, om sodoende die effektiwiteit van die verhitting te meet. Wanneer die termometer in 'n bepaalde rigting beweeg word, kan 'n verandering in die temperatuur vasgestel word. Hierna verwys die sogenaamde rigtingsafgeleide. Die rigtingsafgeleide in spesiale rigtings, naamlik die koordinaatsasse, noem mens die parsiële afgeleides (oftewel rigting-selektiewe afgeleides).
In totaal kan daar vir 'n funksie met n veranderlikes  n parsiële afgeleides bereken word:
Dysidea dubia
Dysidea dubia is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Dysidea en tot die familie Dysideidae. Die wetenskaplike naam van die spesie is die eerste keer geldig gepubliseer in 1877 deur Hyatt.
Delta (letter)
Delta (hoofletter Δ, kleinletter δ) is die vierde letter van die Griekse alfabet. In die Griekse numeriese stelsel het dit 'n waarde van 4. Die Latynse D en die Cyrilliese Д is van die Griekse delta afkomstig.
2002 Belgiese Grand Prix
Die 2002 Formule Een Belgiese Grand Prix is op 1 September 2002 op die Circuit de Spa-Francorchamps, in België, gehou. Die wedren is deur Michael Schumacher in 'n Ferrari gewen.
Eastlynne
Eastlynne is 'n voorstad in die ooste van Pretoria in Gauteng, Suid-Afrika.
Zinfandel
Buite Kalifornië word die Zinfandel-kultivar ook in die deelstate Arizona, Nieu-Meksiko, Oregon en Texas verbou. Belangrike oorsese produsente is Suid-Afrika en Australië.
In Suid-Afrika word Zinfandel-wyne hoofsaaklik in die omgewing van Stellenbosch gekelder. Die baanbreker vir Zinfandel was die wyngoed Blaauwklippen, gestig in 1692 as een van die oudste wynplase aan die Kaap en geleë aan die voet van die Stellenboschberge. Die kultivar word hier sedert 1978 verbou - tans op sowat 90 hektaar. Tans is daar drie Zinfandel-produkte: 'n klassieke rooiwyn, 'n laat oes en - sedert 2007 - Suid-Afrika se eerste Zinfandel-witwyn.
Florauna
Florauna is 'n voorstad in die noordweste van Pretoria in Gauteng, Suid-Afrika. Die area is boomryk met pragtige tuine.
Neopetrosia perforata
Neopetrosia perforata is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Neopetrosia en tot die familie Petrosiidae. Die wetenskaplike naam van die spesie is die eerste keer geldig gepubliseer in 1959 deur Lévi.
Zeta (letter)
Zeta (hoofletter Ζ, kleinletter ζ) is die sesde letter van die Griekse alfabet. In die Griekse numeriese stelsel het dit 'n waarde van 7. Die Latynse Z en die Cyrilliese З is van die Griekse zeta afkomstig.
Epsilon
Epsilon (hoofletter Ε, kleinletter ε) is die vyfde letter van die Griekse alfabet. In die Griekse numeriese stelsel het dit 'n waarde van 5. Die Latynse E en die Cyrilliese Е is van die Griekse epsilon afkomstig.
Gebruike
Die Griekse kleinletter epsilon (ε), die maanvormige epsilonsimbool ϵ, en die Latynse kleinletter epsilon (ɛ) word in 'n verskeidenheid van plekke gebruik:
Northwest Angle
Die Northwest Angle is 'n gebied in die uiterste noorde van die Amerikaanse deelstaat Minnesota, wat 'n eksklawe aan die Lake of the Woods is. Dit word aan die Kanadese provinsie Manitoba op die 49ste breedtegraad begrens. Ten suide van die Northwest Angle is die onbewoonde Amerikaanse eksklawes van Buffalo Bay Point en Elm Point geleë.
Die Northwest Angle dateer uit die Vrede van Parys wat die grenslyn tussen Amerika en Brits Noord-Amerika ná die einde van die Amerikaanse Onafhanklikheidsoorlog bepaal het.
Die gebied het in 2000 'n bevolking van 152 gehad, wat volgens die 2010 sensus tot 119 gedaal het.
Neopetrosia problematica
Neopetrosia problematica is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Nicholas Boshier
Nicholas Boshier is 'n Australiese akteur, skrywer, en vervaardiger. Hy is bekend vir sy rolle in die televisiereekse Radiradirah (2010), #7DaysLater (2013), en Soul Mates (2014).
Lili Gentle
Lili Gentle (gebore 4 Maart 1940) is 'n Amerikaanse aktrise. Sy is bekend vir haar rolle in die rolprente Young and Dangerous (1957), Will Success Spoil Rock Hunter? (1957), en Sing Boy Sing (1958), en in die televisiereeks Matinee Theatre (1955).
Devon Sawa
Devon Sawa (gebore 7 September 1978) is 'n Kanadese akteur, regisseur, en skrywer. Hy is bekend vir sy rolle in die rolprente Now and Then (1995), Casper (1995), Idle Hands (1999), en Final Destination (2000).
Henry Wadsworth Longfellow
Henry Wadsworth Longfellow (27 Februarie 1807, Portland, Massachusetts. [nou in Maine ] – 24 Maart 1882, Cambridge, Massachusetts) was die mees populêre Amerikaanse digter van die 19de eeu.
Lewe en loopbaan
Longfellow het privaatskole bygewoon en was ook ingeskryf by Portland Academy. Hy studeer in 1825 aan Bowdoin College. Op universiteit is hy veral aangetrokke tot die romanse van Sir Walter Scott en Washington Irving se Sketch Book. Sy poësie verskyn spoedig in nasionale tydskrifte. Hy was so vernuftig met vertalings dat hy 'n professoraat in moderne tale aangebied is, mits hy na sy graduasie eers in Europa studeer.
Op die Europese vasteland het hy Frans, Spaans en Italiaans studeer. In 1829 keer hy terug na die Verenigde State om 'n professor en bibliotekaris aan Bowdoin te word. Hy skryf en redigeer handboeke, en vertaal gedigte en prosa. Hy skryf ook essays oor die Franse, Spaanse en Italiaanse literatuur, maar voel tog geïsoleerd. Toe 'n professoraat aan Harvard aan hom gebied word, met 'n verdere geleentheid om na die buiteland te reis, aanvaar hy die aanbod en vertrek in 1835 na Duitsland. Tydens hierdie reis besoek hy Engeland, Swede en Nederland.
Longfellow was 18 jaar lank voorsitter van Harvard se program vir moderne tale, en verlaat in 1854 die onderwys. In 1855, met Henry Rowe Schoolcraft se twee boeke oor die Indiese stamme van Noord-Amerika as basis en die Finse epos Kalevala as medium, skep hy "The Song of Hiawatha" (1855). Dit vind dadelik aanklank by die publiek. Hiawatha is 'n Ojibwa-Indiaan, wat na verskillende mitiese prestasies sy mense se leier word en met Minnehaha trou, voordat hy na die Eilande van die Geseëndes vertrek. Beide die gedig en die meter was al dikwels voorwerpe van parodie. Longfellow se omvangryke gedig, getiteld "The Courtship of Miles Standish" (1858), was ook 'n groot sukses. Sy tweede vrou se dood in 1861, nadat sy per ongeluk haar rok aan die brand steek, dompel hom in rou. Hierna is hy gedryf deur 'n behoefte aan geestelike verligting en vertaal hy Dante Alighieri se Goddelike Komedie, wat een van die mees noemenswaardige vertalings van die werk op daardie tydstip is. Hy skryf ook ses sonnette oor Dante, wat van sy beste gedigte is.
The Tales of a Wayside Inn, wat rofweg geskoei is op die Canterbury Tales van Geoffrey Chaucer en in 1863 gepubliseer is, onthul sy talent vir vertellings. Die eerste gedig, getiteld "Paul Revere's Ride", het 'n nasionale gunsteling geword. Hierdie volksballade is geskryf in 'n anapestiese tetrameter wat bedoel is om aan 'n perd se galop te herinner. Dit roep 'n held van die Amerikaanse Rewolusie en sy beroemde "middernagtelike rit" op om die Amerikaners te waarsku oor die dreigende Britse aanval op Concord, Massachusetts. Alhoewel dit histories onakkuraat is wat Revere se rit betref het die gedig 'n Amerikaanse legende geskep. Longfellow publiseer in 1872 Christus: A Mystery. Dit was veronderstel om sy meesterstuk te wees, en bestaan uit 'n drieluik wat van die begin daarvan oor die Christendom handel. Hy volg hierdie werk op met twee fragmentariese dramatiese gedigte, "Judas Maccabaeus" en "Michael Angelo." Maar sy genialiteit het nie in dramatiese werke gelê nie, soos hy vroeër in "The Spanish Student" (1843) getoon het. Lank na sy dood in 1882 sou daar tot die gevolgtrekking gekom word dat hierdie verwaarloosde latere werke van sy mees effektiewe skryfwerk bevat.
Gedurende sy leeftyd is Longfellow beide tuis sowel as in die buiteland bewonder. In 1884 is hy vereer deur 'n borsbeeld in die Poets 'Corner van Westminster Abdy in Londen. Hy was die eerste Amerikaner wat op die wyse vereer is.
Hierdie felle kritiek was miskien net so ongebalanseerd as die bewondering wat hy gedurende sy leeftyd ontvang het. Sommige van die sonnette en ander lirieke deur Longfellow is steeds van die beste digkuns in die Amerikaanse oeuvre, en "Hiawatha", "The Wreck of the Hesperus", "Evangeline" en "Paul Revere's Ride" het deel van die Amerikaanse tradisie en -erfenis geword. Longfellow se gewildheid het gehelp om die waardering vir poësie in sy land te verhoog, en hy het 'n belangrike rol gespeel om Europese kulturele tradisies onder die aandag van Amerikaanse gehore te bring.
Eta (letter)
Eta (hoofletter Η, kleinletter η) is die sewende letter van die Griekse alfabet. In die Griekse numeriese stelsel het dit 'n waarde van 8. Die Latynse H en die Cyrilliese И is van die Griekse eta afkomstig.
Theta
Theta (hoofletter Θ, kleinletter θ) is die agtste letter van die Griekse alfabet. In die Griekse numeriese stelsel het dit 'n waarde van 9. Die Cyrilliese Ө is van die Griekse theta afkomstig.
Maori-koningsbeweging
Die Maori-koningbeweging (Maori: Kīngitanga) is 'n beweging wat in die 1850's onder die Maori's van Noordeiland in Nieu-Seeland ontstaan het uit die behoefte om, nes die Britse koloniste, 'n eie monarg te hê om die verkoop van Maori-grond aan die koloniste te beëindig.
Agtergrond
Vandat die Maori's in Nieu-Seeland aangekom het, het hulle in stamme gewoon wat onafhanklik onder die leierskap van hulle eie hoofmanne opgetree het. Teen die 1850's is hulle gekonfronteer met toenemende getalle Britse setlaars, politieke marginalisasie en al hoe meer eise van Brittanje om hulle grond te koop. Van omstreeks 1853 af het die Maori's die antieke stamoorlogsrade laat herleef waar grondkwessiese bespreek is en in Mei 1854 is op 'n groot vergadering – wat tot 2 000 Maori-leiers gelok het – by Manawapou in Suid-Taranaki besluit om die koop van grond teen te staan. Te Rauparaha se seun, Tamihana Te Rauparaha, het onder inspirasie van 'n reis na Engeland, waar hy koningin Victoria ontmoet het, die idee bevorder van die stigting van 'n Maori-koninkryk, met een koning wat oor al die stamme regeer.
Die doel was om al die Maori's te verenig, iets wat die Maori's geglo het die Europese lande so sterk gemaak het. Daar is geglo as die Maori's 'n koning het met soortgelyke status as koningin Victoria, sou die Maori's op gelyke voet met die Europeërs wees. Nog 'n doel was om 'n stelsel van wet en orde onder die Maori's daar te stel, iets waarin die Auckland-regering blykbaar min belangstelling getoon het.
'n Maori-koning
Hoewel daar algemene respek vir die beweging se poging was om die koop van land te stuit, het net die Waikato-Maori's Pōtatau se rol aanvaar. Hy het min erkenning gekry van die stamme van Noord-Auckland en suid van Waikato. Mettertyd het die Koningsbeweging 'n vlag, staatsraad, wette, polisie, bank en koerant gehad, wat alles die beweging soos 'n alternatiewe regering laat lyk het.
Pōtatau is met sy dood in 1860 deur Matutaera Tāwhiao opgevolg. Sy bewind van 34 jaar het saamgeval met die inval van die Waikato, wat deels daarop gemik was om die Koningsbeweging te stuit omdat die regering dit beskou het as protes teen die oppergesag van die Britse monargie.
Vyf Maori-monarge het sedertdien op die troon gesit. Die huidige koning is Tūheitia Paki en van die historiese tradisies duur steeds voort.
Ernie Bourne
Ernie Bourne (1 Augustus 1926 – 21 Januarie 2009) was 'n Australiese akteur. Hy was bekend vir sy rolle in die televisiereekse Prisoner (1979), Neighbours (1985), en Blue Heelers (1994).
Internasionale Tennisheldesaal
Die Internasionale Tennisheldesaal (Engels: International Tennis Hall of Fame) is in Newport, Rhode Island, in die VSA geleë. Dit bring hulde aan spelers van en bydraers tot tennis en sluit ’n museum en tennisbane in.
Geskiedenis
thumb|links|Die binnehof.
Die heldesaal en museum is geleë in die Newport-casino, wat in in 1879 deur James Gordon Bennett jr. laat bou is as ’n eksklusiewe oord vir ryk somerinwoners van Newport. Dit is ontwerp deur Charles McKim en Stanford White, wat vir die binneversiering verantwoordelik was. In 1881 is die tennisbaan en casinoteater in die oostelike deel van die perseel gebou.
Die klub het op 1 Julie 1880 sy deure geopen en was gou gewild onder Newport se somerinwoners. Die VSA-tennisvereniging het sy eerste kampioenskapsbyeenkoms in 1881 in die Newport-casino gehou, ’n geleentheid wat tot in 1914 sou voortduur. Teen dié tyd het tennis die hoofattraksie by die oord geword.
Beskrywing
Die heldesaal is die gasheer van verskeie tenniskampioenskapsbyeenkomste, insluitende die Heldesaaltenniskampioenskap. Dit is deel van die APT-toer en die enigste toernooi in Noord-Amerika op ’n grasbaan. Manlike topspelers kom reguit van Wimbledon na Newport en ding om die Van Alen-beker mee.
Dysidea etheria
Dysidea etheria is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Dysidea en tot die familie Dysideidae. Die wetenskaplike naam van die spesie is die eerste keer geldig gepubliseer in 1936 deur De Laubenfels.
Neopetrosia proxima
Neopetrosia proxima is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Neopetrosia en tot die familie Petrosiidae. Die wetenskaplike naam van die spesie is die eerste keer geldig gepubliseer in 1864 deur Duchassaing & Michelotti.
Johnny Kôtze
John-Ben Kôtze (gebore 24 Januarie 1993 in Carletonville, Suid-Afrika) is 'n Suid-Afrikaanse rugbyspeler, wat tans vir die in Superrugby en die Blou Bulle in die plaaslike Curriebeker speel. Sy gereelde posisie is op senter, maar hy is ook gemaklik op vleuel.
Skool
Kôtze het by Bishops College in Kaapstad skoolgegaan en vir hul eerste XV gespeel in 2010 en 2011, saam met Dillyn Leyds in 2010 en Tim Swiel in 2010 en 2011.
2012–13
Kôtze se eerste provinsiale betrokkenheid was in 2012, toe hy ingesluit is in die Westelike Provinsie o/19-span wat deelgeneem het aan die 2012 Onder-19 Provinsiale Kampioenskap. Hy het ook 'n enkele verskyning vir die Westelike Provinsie o/21-span in dieselfde seisoen gemaak. Hy maak tien verskynings vir die WP o/21-span in die 2013 onder-21 Provinsiale Kampioenskap, met twee drieë in sy eerste spel op hierdie vlak in hul laaste wedstryd van die gereelde seisoen teen die Sharks o/21  en die finaal teen die Blou Bulle o/21.
2014
Die volgende jaar was hy 'n lid van die Maties vir die 2014 Varsitybeker. Hy speel in die eerste vier van Maties se wedstryde in hierdie kompetisie, en druk twee drieë. Hierna het hy verskuif na die Westelike Provinsie-span wat aan die 2014 Vodacombeker deelgeneem het, en maak sy eersteklasdebuut in hul 16-8 oorwinning in die eerste ronde van die kompetisie.
Hy was 'n sleutelfiguur in die o/21-span van die Westelike Provinsie wat deelgeneem het aan die 2014 o/21-provinsiale kampioenskap, waar hy in elf van hul veertien wedstryde tydens die kompetisie begin het, insluitende hul halfeindstrydsege oor die Vrystaatse o/21 – waartydens hy een van die sewe drieë gedurende die seisoen druk, om Westelike Provinsie na 'n 41-17 oorwinning te voer – en die finaal, wat hulle met 10-20 verloor teen die Blou Bulle o/21.
Dysidea enormis
Dysidea enormis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Dysidea en tot die familie Dysideidae. Die wetenskaplike naam van die spesie is die eerste keer geldig gepubliseer in 1877 deur Hyatt.
Jonathan Scarfe
Jonathan Scarfe (gebore 16 Desember 1975) is 'n Kanadese akteur, regisseur, en vervaardiger. Hy is bekend vir sy rolle in die rolprent The Equalizer 2 (2018) en in die televisiereekse Hell on Wheels (2011) en Van Helsing (2016).
Minnie Gentry
Minnie Gentry (2 Desember 1915 – 11 Mei 1993) was 'n Amerikaanse aktrise. Sy was bekend vir haar rolle in die rolprente Come Back Charleston Blue (1972), Black Caesar (1973), The Brother from Another Planet (1984), en Bad Lieutenant (1992).
Hetta Hager
Hetta Hager (1943–2015) was ’n skrywer van kontreiverhale waarin Griekwa-Afrikaans gedokumenteer word en was ook onderwyser, joernalis en kurator van die Mary Moffat-museum op Griekwastad. Sy skryf ook verskeie romans onder die skuilnaam Sophia Burger.
Lewe en werk
Hester Johanna Sophia Hager (Née van Rooyen) is in 1943 op Kakamas gebore en getoë. Sy was die dogter van Carel Petrus en Marthina Louisa (Née du Toit). Engela van Rooyen is haar suster. Sy is getroud met die boer Johann Hager en hulle het twee seuns (Carel en Johann) en ’n dogter (Tina). In 2015 is sy in Huis Heldersig in Griekwastad aan kanker oorlede. Sy was veral bekend om haar boeke oor die Griekwas se unieke taalgebruik en plaaslike geskiedenis. Sy het ook rubrieke, kortverhale en gedigte gepubliseer. Sy het ook gereeld bydraes vir Landbouweekblad gelewer.
Na skool het sy aan die Hoërskool Griekwastad skoolgehou. Daarna het sy by Laerskool Anderson aangesluit waar sy afgetree het. Na haar aftrede het sy by die Mary Moffat-museum gewerk as kurator. Sy het ook haar eie uitgewery, Kloekuitgewery, gehad.
Na haar aftrede is sy steeds skrywer en dialektoloog. Van tyd tot tyd tree sy op by taalprogramme oor die radio oor die boeiende onderwerp van Griekwa-Afrikaans.
Skryfwerk
Hetta skryf romans, artikels en kortverhale, maar word veral bekend met haar Kloekgoed-reeks, wat opgetekende Noord-Kaapse Griekwa-Afrikaans is.
Kloegoed reeks
Sy gee self Afrikaanse kloekgoed uit, waarin sy bekende verhale in Griekwa-Afrikaans weergee. Hierna is sy ook samesteller van Kloek-goed twee – Is u ’n paar lagte agter? (waarin sy veral die grappige sêgoed van haar leerlinge bundel), terwyl Adam Kloek-goed, die man met die tien tokkelossies ’n drama is wat deur Dalro gepubliseer word. Kloek reseppe en bak stories se titel dui reeds aan dat die stories losweg handel oor spys en drank, veral soos dit in die ou dae gemaak en geniet is. Die proses van die maak, die mites en bygelowe, die gekuier en die eet en al die ou dinge van ’n lewe voor mense horlosies gehad het, om van televisie nie te praat nie, word vertel in die aardse Griekwa-Afrikaans. Daarby is daar ’n aantal van haar kortverhale, ryklik belaai met die kontreitaal. Een van die heel mooies gaan oor Hetta se loseerders op Griekwastad, naamlik die kwikkies en die swaeltjies wat nes maak om haar huis. Eenkeer word ’n nes met kleintjies vernietig, maar die kwikkie-ma bly terugkom met kriewelende wurmpies in die bek en die skrywer wonder hoe lank dit ’n kwikkie ma vat om haar kinders te vergeet. Die verhale word aan die einde toegelig met verklarings van die kontreiwoorde.
Van Karrikamma tot Griekwastad is die geskiedenis van die NG gemeente en die gemeenskap van Griekwastad.
Woordkarosse is ’n digbundel met opgetekende Griekwa-rympies waarin haar diepgekoesterde liefde vir haar grootwordwêreld en vir die beeldryke Afrikaans van die Benede-Oranje en Griekwaland-Wes duidelik blyk.
Kinderverhale
Vir kinders skryf sy in die My eie Bybelstoriereeks onder andere Kain en Abel, Isak en Rebekka, Moses in die mandjie, Jona, die onwillige profeet en Die verhaal van Legio.
Ander skryfwerk
Sy lewer ook bydraes vir Annerlike Afrikaans deur Anton Prinsloo en van haar resepte verskyn in Koekemakranka deur Renata Coetzee.
Sophia Burger
Onder die skuilnaam Sophia Burger skryf sy verskeie romans.
In Blomme vir altyd werk Renate Serfontein saam met haar stiefmoeder in die winkels wat haar pa vir haar nagelaat het. Sy is op die punt om verloof te raak aan haar voormalige werkgewer, Carl van Noordyk, maar word na die hotel op Sonderwaterkloof gestuur. Dis gou duidelik dat alles nie pluis is nie. Op die berg skiet iemand na haar en terug in haar hotelkamer word ’n pragtige bos blomme sonder kaartjie vir haar afgelewer. Sy het geen benul wie en waarom iemand haar sou wou vermoor nie en ook nie wie haar geheimsinnige bewonderaar is nie.
Strumaria salteri
Strumaria salteri is 'n meerjarige blomplant en geofiet wat tot die genus Strumaria behoort en deel van die fynbos is. Die spesie is endemies aan die Wes-Kaap. Dit kom in die Nardousberg, Olifantsriviervallei en die Sederberg voor. Die plant het 'n voorkomsgebied van 1500 km² en daar is sewe subpopulasies. Die plant word bedreig deur die uitbreiding van die rooibostee bedryf.
Hetta Hager
Sophia Burger
Reënboog oor Rykheersrus is ’n verhaal oor ’n sameloop van omstandighede. Philip het ’n huweliksertifikaat dringend nodig gehad sodat hy van sy eksentrieke, ryk oom kon erf en Yvonne het die tienduisend rand dringend nodig gehad ten einde haar ouers, wat bankrotskap in die gesig gestaar het, te help. Hulle besluit om te trou en ses maande lank bymekaar te bly en so kry elkeen wat hy nodig het. Daarna kan hulle skei en Philip kan teruggaan na die mooi Sylvia van Eck en sy na die jong skilder Riaan Scott. In stede van probleme oplos, vind hulle egter dat hierdie troue hulle probleme eers werklik laat begin.
In Splinters van gister is Mariet reeds twintig, maar haar tante Taleen en die buurman Adelbert behandel haar steeds soos ’n kind. Rocco Villiers verskyn op die toneel en oorweldig haar met sy blomme en aangename geselskap, maar Adelbert is hewig gekant teen die verhouding. Adelbert se broerskind Wim kom kuier en begin ook baie aandag aan Mariet gee.
Publikasies
Publikasies uit haar pen sluit in:
George Boole
George Boole (Engels: [buːl]; 2 November 1815 – 8 Desember 1864) was 'n grootliks self-geleerde Engelse wiskundige, filosoof en logikus, wat die meeste van sy kort loopbaan bestee het as die eerste professor van wiskunde by Queen's College, Cork in Ierland. Hy het in die velde van differensiaalvergelykings en algebraïese logika gewerk, en is die beste bekend as die skrywer van Die Wette van Denke (The Laws of Thought) (1854) wat Boolse algebra bevat. Boolse logika het die fondamente gelê vir die inligtingsera.
Vroeë lewe
Boole is in Lincolnshire, Engeland gebore, as die seun van Johannes Boole senior (1779–1848), 'n skoenmaker en Mary Ann Joyce. Hy het laerskoolonderwys asook lesse van sy vader ontvang, maar as gevolg van 'n ernstige daling in besigheid, het hy baie min verdere formele akademiese opleiding ontvang. William Brooke, 'n boekhandelaar in Lincoln, het hom moontlik gehelp met Latyn, wat hy ook kon geleer het by die skool van Thomas Bainbridge. Hy het homself onderrig in moderne tale. Toe 'n plaaslike koerant sy vertaling van 'n Latynse gedig gedruk het, het 'n geleerde hom beskuldig van plagiaat onder die idee dat hy nie in staat was daartoe nie. Op die ouderdom van 16 het Boole die broodwinner geword vir sy ouers en drie jonger broers en susters deur 'n junior-onderrigpos in Doncaster by Heigham se Skool op te neem. Hy het ook 'n kort tyd lank onderrig in Liverpool.
Boole was betrokke by die Meganika Instituut, in die Greyfriars, Lincoln, wat gestig is in 1833. Edward Bromhead, wat vir John Boole deur die instelling geken het, het vir George Boole gehelp met wiskundeboeke  en vir hom die calculus teks van Sylvestre François Lacroix deur Ds. George Stevens Dickson van St Swithin, Lincoln gegee. Sonder 'n onderwyser, dit het hom baie jare geneem om calculus te bemeester.
Op die ouderdom van 18, het Boole suksesvol sy eie skool gestig in Lincoln. Vier jaar later het hy die Hall's Academy in Waddington, buite Lincoln, oorgeneem na die dood van Robert Hall. In 1840 het hy teruggetrek na Lincoln, waar hy 'n koshuis bedryf het. Boole het onmiddellik betrokke geraak by die Lincoln Topografiese Vereniging en gedien as 'n lid van die komitee. Op 30 November 1841 het hy 'n artikel aangebied getiteld "Oor die oorsprong, vordering en tendense van Politeïsme, veral onder die antieke Egiptenare, Perse en in moderne Indië".
Boole het 'n prominente plaaslike figuur geword en 'n bewonderaar van John Kaye, die biskop. Hy het deelgeneem aan 'n plaaslike veldtog vir die vroeë sluiting. Saam met Edmund Larken en ander het hy die bouvereniging gestig in 1847. Hy was ook geassosieer met die chartiste Thomas Cooper, wie se vrou 'n kennis was.
Vanaf 1838 het Boole kontak gemaak met simpatieke Britse akademiese wiskundiges en wyer gelees. Hy het algebra studeer in die vorm van simboliese metodes, so ver soos dit verstaan was in daardie tyd, en begin om navorsingsartikels te publiseer.
1996 Brasiliaanse Grand Prix
Die 1996 Formule Een Brasiliaanse Grand Prix het op 31 Maart 1996 op die Autódromo José Carlos Pace in São Paulo, Brasilië plaasgevind. Dit was die tweede wedren van die kampioenskapseisoen en is tydens swaar reën deur Damon Hill in 'n Williams-Renault gewen.
George Boole
Professor by Cork
Boole se status as wiskundige is erken deur sy aanstelling in 1849 as die eerste professor van wiskunde by Queen's College, Cork (nou University College, Cork (UCC)) in Ierland. Hy het sy toekomstige vrou, Maria Everest, daar ontmoet in 1850, terwyl sy haar oom John Ryall, 'n Professor in Grieks, besoek het. Hulle is later in 1855 getroud. Hy het sy bande met Lincoln behou, waar hy saam met met E.R. Larken gewerk het aan 'n veldtog om prostitusie te verminder.
Eerbewyse en toekennings
Boole is in 1855 bekroon met die Keith-medalje deur die Royal Society of Edinburgh en is gekies as 'n Genoot van die Royal Society in 1857. Hy het ere-grade ontvang van die Universiteit van Dublin en die Universiteit van Oxford.
Dood
In laat November 1864, het Boole vir drie myl in swaar reën geloop vanaf sy huis na die universiteit en in sy nat klere klasgegee. Hy het kort daarna siek geword en longontsteking ontwikkel. Aangesien sy vrou geglo het dat oplossings dieselfde moet wees as hulle oorsaak, het sy haar man in die bed gesit en emmers water oor hom uitgegooi omdat die siekte deur water veroorsaak is. Boole se toestand het versleg en op 8 Desember 1864,  het hy gesterf van 'n pleurale effusie.
Hy is begrawe in die Kerk van Ierland se begraafplaas van St Micheal in Kerkstraat, Blackrock, 'n voorstad van Cork. Daar is 'n gedenkplaat tot sy eer opgerig in die aangrensende kerk.
Nalatenskap
Boolse algebra is na hom genoem, asook die krater Boole op die Maan. Die sleutelwoord Bool verteenwoordig 'n Boolse datatipe in baie programmeertale, alhoewel Pascal en Java, onder andere, beide die volle naam Boolean gebruik. Die biblioteek, ondergrondse lesingsaalkompleks en die Boole-Sentrum vir Navorsing in Informatika by die Universiteitskollege Cork is na hom vernoem. 'n Pad genaamd Boole Heights in Bracknell, Berkshire is na hom genoem.
20ste eeu ontwikkeling
Die werk van Boole en latere logikuste het aanvanklik gelyk asof dit geen ingenieurstoepassings het nie. Claude Shannon het 'n filosofie klas bygewoon by die Universiteit van Michigan waar hy blootgestel is aan Boole se werk. Shannon het besef dat Boole se werk die basis kan vorm van meganismes en prosesse in die regte wêreld en dat dit daarom baie relevant is. In 1937 het Shannon 'n meestersverhandeling geskryf by die Massachusetts Institute of Technology, waarin hy gewys het hoe Boolse algebra die ontwerp van stelsels van elektromeganiese relês, wat gebruik was in telefoon roetering skakelaars, the optimeer. Hy het ook bewys dat stroombane met met relês Boolse algebra probleme kan oplos. Die toepassing van die eienskappe van elektriese skakelaars om logiese bewerkings uit te voer is die basiese konsep wat onderliggend is aan alle moderne elektroniese digitale rekenaars. Victor Sjestakof by die Moskouse Staatsuniversiteit het al selfs vroeër as Shannon 'n teorie voorgestel van elektriese skakelaars gebaseer op Boolse logika in 1935, maar hulle het hul akademiese proefskrifte in 1938 in dieselfde jaar aangebied en die eerste publikasie van Sjestakof se resultate was eers in 1941. Sodoende het Boolse algebra die fondasie geword van digitale ontwerp en Boole, saam met Shannon en Sjestakof, het die teoretiese grondslag verskaf vir die Informasie Era.
21ste eeu vieringe
2015 was die 200ste herdenking van George Boole se geboorte. Om dit te vier, het University College Cork bewonderaars van Boole vanoor die wêreld byeen gebring om sy lewe en nalatenskap te vier.
Universiteitskollege Cork se George Boole 200 projek  het studente uitreik aktiwiteite gehou en akademiese konferensies aangebied oor Boole se nalatenskap vir die digitale era. 'n Nuwe uitgawe van Desmond McHale se 1985 biografie Die lewe en werk van George Boole: 'n Voorspel tot die Digitale Era, is ook uitgereik.
Die soekenjin Google het sy 200ste verjaarsdag gevier op 2 November 2015 met 'n algebraïese Google Doodle.
Litchfield Cottage in Ballintemple, Cork, waar Boole gewoon het vir die laaste twee jaar van sy lewe, bevat 'n gedenkplaat vir Boole. Sy vorige woning in Grenville Place, word gerestoreer deur samewerking tussen die Universiteitskollege Cork en die Cork Stadsraad as die George Boole Huis van Innovasie.
Familie
In 1855 is hy getroud met Mary Everest, wie later verskeie opvoedkundige werke oor haar man se beginsels geskryf het.
Die Booles het vyf dogters gehad:
Ochna arborea var. oconnorii
Die boom se FSA-nommer is 482. .
Joey Scarpellino
Joey Scarpellino (gebore Mei 1994) is 'n Kanadese akteur. Hy is bekend vir sy rolle in die televisiereekse The Parent Family (2008), Le gentleman (2009), en Demain Des Hommes (2018).
Prinsrivierdam
Die Prinsrivierdam is 'n besproeiingsdam net buite die Anysberg-natuurreservaat in die Klein-Karoo.
Die dam lê in die Prinsrivier, 'n sytak van die Touwsrivier.
Arundhati Roy
Suzanna Arundhati Roy (gebore 24 November 1961) is 'n Engelstalige Indiese skrywer. Sy is veral bekend vir haar 1997-roman The God of Small Things. Sy is ook 'n politieke aktivis wat met die sake van menseregte en omgewingsgeregtigheid verbind is.
Lewensloop
Arundhati Roy is in Shillong, Meghalaya, Indië gebore. Sy is die dogter van 'n Christelike moeder van Maleise en Siriese afkoms, Mary Roy, en 'n Hindoe-vader van Bengaalse afkoms, Rajib Roy - wie die eienaar van 'n teeplantasie was. Nadat haar ouers geskei het, is Roy hoofsaaklik in Kerala getoë. Toe sy sestien was, het sy na Delhi verhuis. Daar het sy met haar studies aan die Delhi School of Architecture begin; sy het ook haar eerste man daar ontmoet. In 1984 het sy haar tweede man, Pradip Krishen - 'n filmvervaardiger - ontmoet. Daarom het sy begin om in die filmwêreld belang te stel. Roy het eers kleiner rolle vertolk and dan begin sy om draaiboeke te skryf (In Which Annie Gives it Those Ones, Electric Moon en die televisiereeks Banyan Tree).
Aktivisme
In 2002 is Arundhati Roy in Nieu-Delhi met betrekking tot die Narmada-dam-kwessie deur die hof vir die minagting van die gereg skuldig bevind. As gevolg van die matigheid van haar aktivisme het sy in 2004 die Sydney Peace Prize ontvang.
Dysidea fasciculata
Dysidea fasciculata is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Dysidea en tot die familie Dysideidae. Die wetenskaplike naam van die spesie is die eerste keer geldig gepubliseer in 1925 deur Wilson.
Luke Bracey
Luke Bracey (gebore 26 April 1989) is 'n Australiese akteur. Hy is bekend vir sy rolle in die rolprente G.I. Joe: Retaliation (2013), The November Man (2014), The Best of Me (2014), en Point Break (2015).
1970 Suid-Afrikaanse Grand Prix
Die 1970 Formule Een Suid-Afrikaanse Grand Prix is op 7 Maart 1970 op die Kyalami Grand Prix-renbaan in Midrand, Suid-Afrika gehou.
2001 Belgiese Grand Prix
Die 2001 Formule Een Belgiese Grand Prix is op 2 September 2001 op die Circuit de Spa-Francorchamps, in België, gehou. Die wedren is deur Michael Schumacher in 'n Ferrari gewen.
Grant Bowler
Grant Bowler (gebore 18 Julie 1968) is 'n Australiese akteur. Hy is bekend vir sy rolle in die rolprente Killer Elite (2011) en Atlas Shrugged: Part I (2011), en in die televisiereekse Blue Heelers (1994) en Lost (2004).
Kyle Schmid
Kyle Schmid (gebore 3 Augustus 1984) is 'n Kanadese akteur, vervaardiger, en skrywer. Hy is bekend vir sy rolle in die rolprent A History of Violence (2005) en in die televisiereekse Being Human (2011), Copper (2012), en Six (2017).
Kisjlak
220px|thumb|'n Kisjlak in die berge van [[Tadjikistan.]] 'n Kisjlak (Russies: кишлак, kisjlak; Aserbeidjans: qışlaq; Kasaks: қыстау, kistai; Tataars: кышлау, kisjlai; Tadjiks: қишлоқ, kisjlok; ensovoorts) is 'n permanente plattelandse dorp in sommige lande waar boere tradisioneel die winter in die berge deurgebring het. Die woord kisj beteken in baie Turkse tale "winter". Die term word gebruik in Azerbeidjan, Afghanistan en Sentraal-Asië. .
Beskrywing
'n Kisjlak was aanvanklik 'n plek waar nomades in die winter oorgebly het. Die Russiese woord is uit die Turkse tale oorgeneem. . Die term het 'n antoniem: jailak, wat "somerhuis", of datsja, beteken.
Grace George
Grace George (25 Desember 1879 – 19 Mei 1961) was 'n Amerikaanse aktrise. Sy was bekend vir haar rolle in die rolprente Tainted Money (1915) en Johnny Come Lately (1943).
Al Stewart
Alastair Ian Stewart (* 5 September 1945 in Glasgow, Skotland) is 'n Britse sanger-liedjieskrywer en folk rock-musikant wat gedurende die sogenaamde British folk revival, 'n herlewing van belangstelling in folkmusiek in die 1960's en 1970's, groot sukses behaal het met sy unieke musiekstyl en liedtekste waarin hy historiese gebeure beskryf of karakters uitbeeld.
Stewart het veral bekendheid verwerf met sy internasionale treffer Year of the Cat, die titellied van die gelyknamige platinum-langspeler wat in 1976 uitgereik is.
Dysidea flabellum
Dysidea flabellum is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Dysidea en tot die familie Dysideidae. Die wetenskaplike naam van die spesie is die eerste keer geldig gepubliseer in 1886 deur Lendenfeld.
Strumaria speciosa
Strumaria speciosa is 'n meerjarige blomplant en geofiet wat tot die genus Strumaria behoort. Die spesie is endemies aan Namibië.
Neopetrosia rava
Neopetrosia rava is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Neopetrosia en tot die familie Petrosiidae. Die wetenskaplike naam van die spesie is die eerste keer geldig gepubliseer in 1899 deur Thiele.
Bobbejaansbergtonnel
Die Bobbejaansbergtonnel is 'n spoorwegtonnel wat digby die kus by Elandsbaai deur die Bobbejaansberg tonnel.
Die tonnel is in die laaste deel van die Sishen-Saldanha-spoorlyn gebou, waarop treine van byna 4 km lank ystererts na die Saldanhahawe vervoer.
Patrick Brammall
Patrick Brammall (gebore 30 Maart 1977) is 'n Australiese akteur, skrywer, en vervaardiger. Hy is bekend vir sy rolle in die rolprent Ruben Guthrie (2015) en in die televisiereekse A Moody Christmas (2012) en Glitch (2015).
Drew Seeley
Drew Seeley (gebore 30 April 1982) is 'n Kanadese akteur en vervaardiger. Hy is bekend vir sy rolle in die rolprente I Kissed a Vampire (2010) en Pitch Perfect (2012).
Bokseropstand
Die Bokseropstand (Chinees: 義和團運動, 义和团运动.Yìhétuán Yùndòng) (soms Bokseroorlog) was 'n opstand van 'n Chinese nasionalistiese beweging, die Yihetuan-beweging (bekend as boksers in die Weste), gerig teen die invloed van die Westerse imperialistiese magte (1899-1901) veral hul invloed op handel, politiek, godsdiens en tegnologie.
Vooraf
Die Chinese Keiserryk was 'n groot moondheid in die agteruitgang. Die Westerse magte het hieruit voordeel getrek deur hul kommersiële belange in die land uit te brei. Die Westerse magte het byvoorbeeld mynbou-konsessies en vryhandeltoegang tot Chinese hawens beding.
Toenemende sosio-ekonomiese ontwrigting het tot groot ontevredenheid onder ontwortelde en arm boere gelei, wat onder die invloed van rebelse, semi-religieuse organisasies gekom het. So 'n geheime politieke / godsdienstige genootskap, die Yihetuan of Vuiste van Geregtigheid en Eenheid (vandaar die Westerse naam Boksers) was in Shandong aktief. Die boksers was gekenmerk deur hul ontevredenheid oor die Westerse inmenging en die Chinese imperiale dinastie, wat dit alles toegelaat het.
Die ondersteuners het 'n ou Taoïstiese vorm van skerm en gevegskuns beoefen, met blote vuiste of met lanse en lang messe. Hierdie oefeninge was gekoppel aan primitiewe godsdienstige oortuigings, sentimente gerig teen moderne tegnologie, 'n magiese geloof in onkwetsbaarheid teenoor koeëls en gevoelens van haat teen vreemdelinge en Christene. Hulle het ook die uitsetting van beide Westerse setlaars en die keiserlike dinastie gepropageer. Hulle sou deur die goewerneur van Shandong beskerm word en in die geheim aangemoedig word en kon toe groei tot 'n soort gewilde milisie.
Die konserwatiewe Mantsjoe-hof, onder leiding van die Keiserin-weduwee en regentes Cixi, wat vyandig was teenoor selfs die geringste "Westerse" innovasies, was ook nie gelukkig met Westerse invloede nie. Sy het daarin geslaag om die ander anti-dinastiese xenofobie op die buitelanders te fokus en in Oktober 1899 die Boksers na haar kant gedraai. So het die hof en opstandelinge 'n front teen die Weste gevorm. Cixi het maatreëls uitgevaardig wat die Boksers beskerm het, wat tot groot onsteltenis onder Westerse diplomate gelei het.
Die opstand
Die vernietigende aktiwiteite van die bendes het versprei na die provinsies Cheli (Hopei) en Shensi en tot by die hoofstad Beijing. Spoorweë is opgebreek, telegraafverbindings geknip en kerke vernietig, sendelinge en Chinese Christene is aangeval.
In Januarie 1900 het die boksers op groot skaal begin agiteer. Westerlinge, Japannese en Chinese Christene is aangeval en hul goedere geplunder. Sowat 500 buitelanders, veral sendelinge, is vermoor, insluitend die Nijmeegse-biskop Ferdinand Hamer († 15 Julie 1900), die Nederlandse (heilig verklaarde) Marie Adolphine, Belgiese (heilig verklaarde) sendeling suster Amandina van Schakkebroek († 9 Julie 1900) en die Belgies-Limburgse vader Mallet. In Junie was die situasie reeds so onbeheerbaar dat daar 'n effektiewe opstand was. Toe die boksers met dele van die keiserlike leër saamgevoeg is, was die konflik onomkeerbaar.
Neopetrosia sapra
Neopetrosia sapra is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Explosions in the Sky
Explosions in the Sky is 'n instrumentele postrockgroep vanuit Austin, Texas (VSA). Die groep het buite die postrock-veld al gewildheid verwerf, te danke aan hul sinematiese, uitspattig ontwikkelde kitaarwerk, sprekend gestileerde instrumentele, wat hulle as "kathaartiese minisimfonieë" beskryf, en hul entoesiastiese en emosionele regstreekse opvoerings. Hulle speel hoofsaaklik met drie elektriese kitare en 'n tromstel, terwyl groepslid Michael James soms sy elektriese kitaar met 'n baskitaar verwissel.
Euryops zeyheri
Euryops zeyheri is 'n struik wat in die Wes-Kaap word. Die plant word as uitgestorwe beskou, dit is meer as 100 jaar gelede gesien. Die enigste monster van die plant is by die Gamkarivier naby Beaufort-Wes versamel.
Briggs (kletsrymer)
Briggs (gebore 28 Augustus 1986) is 'n Australiese akteur en skrywer. Hy is bekend vir sy rolle in die rolprent Spin Out (2016) en in die televisiereekse Black Comedy (2014), Cleverman (2016), en Get Krack!n (2017).
Percy Liza
Carlos Percy Liza Espinoza (gebore 10 April 2000 in Chimbote, Ancash, Peru) is 'n Peruaanse sokkerspeler wat vir die sokkerklub Sporting Cristal van Peru speel.
Percy Liza is gebore en opgevoed in die stad Chimbote, maar het op ouderdom 17 na Lima verhuis, waar Sporting Cristal besluit het om hom onder hul vlerk te neem vir afrigting. Ná vinnige vordering deur die reserwespan is hy in 2018 opgeneem in die jeugvoetballiga, die Torneo de Promoción y Reserva, voordat hy in April 2019 op die ouderdom van 18 sy eerste amptelike verskyning in die eerste span gemaak het. Nadat hy vroeg in sy loopbaan onder etlike beserings gebuk gegaan het, het hy hom vir 'n verdere seisoen as reserwe gevestig, en daardeur tot daardie jaar se tweemalige kampioenskap deurgedring. Die volgende jaar het hy homself gevestig as 'n onontbeerlike speler vir die klub, en het met hierdie span sy eerste titel vir die 2020 seisoen ingepalm. Nog 'n seisoen het gevolg, waarin Liza saam met sy span daarin kon slaag om die Torneo Apertura, Copa Bicentenario, in te palm. Hulle is aangewys as die naaswenner in die toernooi in 2021.
Paranthropus boisei
Paranthropus boisei of Australopithecus boisei was ’n vroeë hominien wat beskryf is as die grootste spesie van die Paranthropus-genus (robuuste Australopithecus). Dit het tydens die Pleistoseen-epog van sowat 2,3 tot 1,2 miljoen jaar gelede in Oos-Afrika voorgekom.
Neopetrosia seriata
Neopetrosia seriata is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Paranthropus boisei
Ontdekking
Die goed bewaarde kopbeen is die eerste keer op 17 Julie 1959 deur die antropoloog Mary Leakey ontdek in Olduvaikloof, Tanzanië. Dit is die "Neutekraker-mens" gedoop vanweë die vorm van sy onderste kakebeen. Dit was sowat 1,75 miljoen jaar oud en het eienskappe van die robuuste Australopithecus gehad. Mary en haar man, Louis Leakey, het die vonds geklassifiseer as Zinjanthropus boisei: "Zinj" van die Middeleeuse Oos-Afrika-streek Zanj, "anthropus" (Grieks ανθρωπος, antropos) "mens"; en "boisei" na Charles Boise, die antropologiespan se weldoener.
Neopetrosia seriata
Die spons behoort tot die genus Neopetrosia en tot die familie Petrosiidae. Die wetenskaplike naam van die spesie is die eerste keer geldig gepubliseer in 1912 deur Hentschel.
Paranthropus boisei
Ontdekking
Paranthropus boisei (soos die spesie later genoem is) was ’n waardevolle vonds, veral toe die antropoloë se seun Richard Leakey meen dit is die eerste hominienspesie wat steengereedskap gebruik het. Nog ’n skedel is in 1969 deur Richard by Koobi Fora naby die Turkanameergebied in Kenia gevind.